‘मुक्का मार’ मुहिम शुरू करने वाली इशिता के लिये ये इतना आसान भी नहीं था। इसलिए उन्होंने सबसे पहले अपने फेसबुक अकाउंट पर एक पोस्ट डाला। इसे काफी लोगों ने पसंद तो किया, लेकिन कोई भी आगे नहीं आया। बावजूद इसके इशिता ठान चुकी थी कि उनको इस मुहिम को फेसबुक से बाहर लाकर हकीकत में बदलना है। इसलिए उन्होंने वर्सोवा के स्लम इलाके में जाकर लोगों से मुलाकात की और उनको समझाया कि लड़कियों को अपनी सुरक्षा के लिए मार्शल आर्ट सीखना कितना जरूरी है। इशिता की ये बात स्लम में रहने वाले ज्यादातर लोगों को पसंद नहीं आई। क्योंकि उनका कहना था कि वो अपनी लड़कियों को घर से बाहर नहीं भेजना चाहते, क्योंकि स्लम का माहौल बहुत ही खराब है।